Die R10 000 kry 'n beursie - Afrikaans.com
Dagbreek Trust het onlangs (tussen 24 en 28 Junie) 'n kompetisie op RSG geloods en 'n R10 000-prys beskikbaar gestel vir 'n naam wat by die nuwe Trust vir Onderwys-inisiatief (TAO) wat moedertaalonderrig in skole wil uitbou en bevorder, pas.
Die inisiatief is 'n privaat maatskappy wat deur die TAO gestig is en wat uitnemende en onafhanklike skole wil daarstel en uitbou.
Deelnemers kon met Afrikaans.com se Whatsapp-lyn inskryf en name van wyd en syd het ingestroom. Die wenner is deur 'n onafhanklike paneel gekies.
Emil van Eeden van Sandbaai in Hermanus WEN met die naam: Ligbreek Skole.
"Die naam beteken vir my dat daar lig deurgebreek het vir alle Afrikaanse kinders wat in die toekoms verseker kan wees van die geleentheid om in hul moedertaal onderrig te ontvang. Dit gee ons weer nuwe hoop dat daar altyd 'n plek en toekoms vir Afrikaans in ons land sal wees. Baie dankie aan die TAO wat dit 'n werklikheid maak!" – Emil van Eeden